**Szitakötős foglalkozás hon-és népismeret óra 5.e osztály**

Fekete István-Vörösmarty Mihály Általános Iskola és Gimnázium, Ajka

Készítette: Badicsné Matting Mária 2016.04.13.

1. **Szervezési feladatok (3perc)**

- Szitakötő kiosztása, a munkaasztalok kialakítása csoportmunkához, eszközök kiosztása

- Csoportalakítás : hat házigazda hívhat magához 4-4- vendéget.

- Ismeritek-e A Szitakötőt? Igen, alsóban is sokszor használták!

1. **Motiváció, ráhangolás: (4 perc)**

- Lapozzátok fel a tavaszi számot! Találtatok benne érdekes cikkeket?Mi a fő témája? A vendégség

- Találtatok-e a tantárgyunkhoz kapcsolódó témát? A népi táplálkozás/ Az ünnepek/ az emberi élet fordulópontjai témakörökhöz egyaránt kapcsolódik, de a magyar irodalom óráinkon tanultakhoz is köthető.

1. **Célkitűzés: ( 1perc) Mai alkalommal összevetjük a régi korok szokásait a korunk vendégséggel kapcsolatos szokásaival.**
2. **Fő rész: Ismerjük meg/ olvassátok el a „Vendégségben régieknél” című olvasmányt a**

 **27-28. oldalon!**

A) -Mi jelzi a régi hiedelmek szerint a vendégérkezését? A szarka csörgése

- Vannak ma is babonáink? Ha valaki beüti a könyökét: vendég várható, d eha gyorsan megfogjuk, vissztarthatjuk őket! ☺

-Mi minden lehetett még a jele a jövevényeknek? A kutya ugatása, de más állatok is megérzik, ha valaki közeledik. -Manapság csenget, aki be akar hozzánk jönni, de illik telefonálni is előtte.

B) -Honnan ered a „vendég” szavunk? Olasz eredetű jövevényszó

-Keressenek a csoportok minél több olyan (összetett) szót, amelynek elő-vagy utótagja a „vendég” szavunk! vendéglő, vendéghaj, vendégoldal, vendégjog, vendégbarátság, vendéglátás, vendégágy…

- Melyik szó az idegen változata? A „vizitálás” kifejezés.

C) -Mi az az „etikett” ? Keressetek udvariassági szabályokat a cikkből!

1-3. csoport: Készítsetek meghívót egy összejövetelre!

4-6. csoport Hívjátok meg barátaitokat szóban, udvariasan egy összejövetelre!

D)-Mi a jó és mi a rossz, vagyis ÖRÖM vagy TEHER a vendég a háznál?

Gyűjtsétek össze az érveket a táblázatban! ..sz. melléklet

**+** rég látott ismerősökkel, rokonokkal találkozhatunk/ Híreket hallunk/jókat lehet beszélgetni, evés-ivás kíséri az alkalmat/szeretetet adunk és kapunk/segíthetünk másokon/jól szórakozunk

**-** készületlenül érhet bennünket a betoppanó vendég/teher lehet az ellátásuk, ha nekünk is kevés van az élelemből/ Megzavarhatja a mindennapi életünket/beleláthatnak az életünkbe, amit titkolni akartunk/Feltarthatnak minket a dolgunkban

E) -Kik azok, akik a régi időkben szállást kerestek ott, ahol rájuk esteledett?

vándorlegények, garabonciás deákok, szerzetesek, üldözöttek, utazók…

F) Értelmezzétek a falvédőn olvasható közmondást: Akármilyen kedves vendég, három napig untig elég!

F) Petőfi Sándor is nyughatatlan lélek volt, elhagyta az otthonát, évekig vándorolt.

Egy verse, a „Távolból” a honvágyáról, szenvedéseiről tanúskodik. Megzenésített változatát az emberek népdalnak hitték és énekelték. Hallgassátok meg!

**https://www.youtube.com/watch?v=zfAymY5QGd0**

-Hogy tetszett? Mit fejez ki a dal? Kivel üzent haza a költő? Manapság hogyan vesszük fel a kapcsolatot a hozzátartozóinkkal?

1. **Reflektálás**

Bár idegeneket nem engedünk be a lakásunkba, óvatosan viselkedünk az ismeretlenekkel, azért nagyon izgalmas dolog vendégeket fogadni!!

1. **Értékelés, hangulatunk kézjelekkel**

Hogy éreztétek magatokat?

VII. Szervezési feladatok, az eszközök és a folyóirat példányainak összegyűjtése (1perc)

1.sz. melléklet

|  |
| --- |
| Jó vagy rossz dolog,öröm vagy teher a vendégség? |
| **+** | **-** |
|  |  |

**2. sz. melléklet**

**Petőfi Sándor –TÁVOLBÓL**

Kis lak áll a nagy Duna mentében;
Oh mi drága e lakocska nékem!
Könnyben úszik két szemem pillája,
Valahányszor emlékszem reája.

Bár maradtam volna benne végig!
De az embert vágyai vezérlik;
Vágyaimnak sólyomszárnya támadt,
S odahagytam őslakom s anyámat.

Kínok égtek a szülőkebelben,
Hogy bucsúmnak csókját ráleheltem;
S kínja lángi el nem aluvának
Jéggyöngyétől szeme harmatának.

Mint ölelt át reszkető karával!
Mint marasztott esdeklő szavával!
Oh, ha akkor látok a világba:
Nem marasztott volna tán hiába.

Szép reményink hajnalcsillagánál
A jövendő tündérkert gyanánt áll;
S csak midőn a tömkelegbe lépünk,
Venni észre gyászos tévedésünk.

Engem is hogy csillogó reményem
Biztatott csak, minek elbeszélnem?
S hogy mióta járom a világot,
Bolygó lábam száz tövisre hágott.

...Szép hazámba ismerősök mennek;
Jó anyámnak tőlök mit izenjek?
Szóljatok be, földiek, ha lészen
Útazástok háza közelében.

Mondjátok, hogy könnyeit ne öntse,
Mert fiának kedvez a szerencse 
Ah, ha tudná, mily nyomorban élek,
Megrepedne a szive szegénynek!

(Pozsony, 1843. május.)

3.sz. melléklet: Falvédő A sajátos magyar vidéki szubkultúra terméke ☺

